12.5.2022
SL
Uradni list Evropske unije
L 135/7
(16)
Ocena ciljev glede stroškovne učinkovitosti na rutah je bila izvedena ob upoštevanju lokalnih razmer.
Dopolnjena je bila s pregledom elementov iz točke 2 Priloge IV k Izvedbeni uredbi (EU) 2019/317, in sicer ključnih dejavnikov in parametrov, na katerih temeljijo navedeni cilji, kot je določeno v točki 2.1(d) navedene priloge.
(17)
Poleg tega je Komisija v zvezi z oceno osnutkov ciljev glede stroškovne učinkovitosti na rutah za letališča, ki spadajo na področje uporabe Izvedbene uredbe (EU) 2019/317 v skladu s členom 1(3) in (4) navedene uredbe, svoj pregled dopolnila z oceno osnutkov ciljev glede stroškovne učinkovitosti za navigacijske službe zračnega prometa na terminalih v skladu s točko 2.1(c) Priloge IV k Izvedbeni uredbi (EU) 2019/317.
Če je bilo ugotovljeno, da navedeni osnutki ciljev vzbujajo pomisleke, so povezane ugotovitve navedene v tem sklepu.
(18)
V skladu s točko 2(f) Priloge IV k Izvedbeni uredbi (EU) 2019/317 je Komisija v zvezi z oceno osnutkov ciljev glede zmogljivosti svoj pregled dopolnila z oceno osnutkov sistemov spodbud iz člena 11 Izvedbene uredbe (EU) 2019/317.
Komisija je v zvezi s tem proučila, ali osnutki sistemov spodbud izpolnjujejo vsebinske zahteve iz člena 11(1) in (3) Izvedbene uredbe (EU) 2019/317.
Če je bilo ugotovljeno, da navedeni osnutki sistemov spodbud vzbujajo pomisleke, so povezane ugotovitve navedene v tem sklepu.
Posebni dejavniki v zvezi z razvojem prometa (19)
V skladu z osnovno napovedjo prometa STATFOR iz oktobra 2021 naj bi zračni promet na ravni Unije v letu 2023 dosegel raven pred pandemijo, leta 2024 pa naj bi jo presegel.
Vendar stopnja negotovosti v zvezi z razvojem prometa ostaja še posebno visoka zaradi tveganj, povezanih z razvojem epidemioloških razmer v zvezi s COVID-19.
Komisija ugotavlja, da bo glede na pričakovanja okrevanje prometa po državah članicah neenakomerno.
(20)
V skladu s tem naj bi bila napovedana rast prometa v tretjem referenčnem obdobju v več državah članicah precej nižja od povprečne rasti prometa na ravni Unije, obseg prometa v tretjem referenčnem obdobju pa naj bi v številnih od navedenih držav članic ostal pod ravnjo pred pandemijo.
Komisija priznava, da je zato doseganje vseevropskih ciljev glede stroškovne učinkovitosti za zadevne države članice zahtevnejše, in je to upoštevala pri pregledu lokalnih razmer, pomembnih za oceno vsakega osnutka načrta izvedbe.
UGOTOVITVE V ZVEZI S FUNKCIONALNIM BLOKOM ZRAČNEGA PROSTORA SREDNJE EVROPE (FABEC)
Ocena osnutkov ciljev uspešnosti na ključnem področju uspešnosti glede stroškovne učinkovitosti – Belgija in Luksemburg (21)
(22)
Osnutki ciljev glede stroškovne učinkovitosti na rutah, ki sta jih predlagala Belgija in Luksemburg za tretje referenčno obdobje, so:
Belgijsko in luksemburško območje zaračunavanja na rutah
Izho­ diščna vred­ nost za leto 2014
Izho­ diščna vred­ nost za leto 2019
2020– 2021
2022
2023
2024
Osnutki ciljev glede stroškovne učinkovitosti na rutah, izraženi kot ugotovljeni stroški na enoto na ruti (v realnih cenah iz leta 2017)
73,13 EUR
83,2­ 8 EUR
189,52 EUR
113,26 EUR
108,51 EUR
103,82 EUR
Komisija v zvezi z merilom iz točke 1.4(a) Priloge IV k Izvedbeni uredbi (EU) 2019/317 ugotavlja, da belgijski in luksemburški trend ugotovljenih stroškov na enoto na ruti na ravni območja zaračunavanja, ki je v tretjem referenčnem obdobju 5,7-odstoten na letni ravni, ne dosega vseevropskega trenda, ki je v istem obdobju enoodstoten.